Tehnika letećeg boga groma

Tehnika letećeg boga groma je prostorno-vremenska tehnika koju je stvorio Tobirama Sendžu.

## Činjenice

Pre nego što se tehnika može izvesti, korisnik mora označiti metu ili određeno mesto "formulom" ili "oznakom" tehnike (術式, *jutsu-shiki*). Jednom kada je postavljena, oznaka se ne može ukloniti; i ostaje tu čak i nakon smrti korisnika. Očigledno je i da ne postoji ograničenje u broju meta ili mesta koje mogu biti označene u isto vreme, s obzirom da je Minato Namikaze u većini slučajeva koristio više oznaka od jednom.

Pokretanjem tehnike, korisnik se u trenutku može teleportovati sa svoje, na označenu lokaciju, bez obzira na njihovu udaljenost. Posmatraču se može učiniti da je u pitanju Tehnika zamene, iako Leteći bog groma ima više sličnosti sa Tehnikom prizivanja. Sve što korisnik drži, poseduje, ili što nosi na sebi, ili što je povezano sa njim putem čakre će se teleportovai zajedno sa njim. Ipak, ovo zahteva dodatnu čakru, dok veliki predmeti mogu iziskivati toliko čakre da se maksimalna udaljenost za teleportovanje smanjuje. Takođe, korisnik se može teleportovati na različitu lokaciju od predmeta, ili teleportovati samo predmet, ne teleportujući i sebe.

U borbi, ova tehnika može se najefikasnije koristiti obeležavanjem protivnikog tela oznakom, što omogućava korisniku da se teleportuje do nega u bilo kom trenutku. Kada obeleženi protivnik pokuša da napadne, korisnik može da ga napadne prvi; takođe, kada protivnik pokuša da pobegne, korisnik se može odmah pojaviti ispred njega. *"To no Šo"* ovo upoređuje sa džuindžicuom, jer je svako na koga je stavljena oznaka osuđen na smrt. Leteći bog groma se može koristiti i kao odbrambena tehnika, tako što se korisnik teleportuje dalje od protivnika. Da bi se ovo iskoristilo, oznaka se često postavlja na projektilno oružje, kao što su Minatovi posebni kunaiji, koji se brzo mogu rasuti po bojnom polju kako bi se stvorilo nekoliko teleportacionih odredišta na koje se može pobeću u slučaju napada.

I Tobirama i Minato bili su poznati kao najbrži šinobiji svog vremena. Iako su obojica bili vrlo brzi i sami po sebi, u najvećoj meri je ova tehnika doprinela njihovoj slavi. Tokom Trećeg svetskog rata šinobija, Minatova upotreba Tehnike letećeg boga groma donela mu je nadimak "Žuti treptaj Sela lišća". On bi se nasumično pojavljivao iza neprijateljskih linija. dok su njegovi protivnici mislili da je na više mesta od jednom, nesposobni da isprate njegovo kretanje. Kombinovanjem svojih refleksa sa brzinom ove tehnike, Tobirama je mogao presresti i preusmeriti Kuglu traženja istine u sred detonacije, dok je Minato mogao da se izvuče iz bliskog Kamuija usred teleportacije. Uspevši da umakne Eju, četvrtom raikageu koji je koristio mod čakre munjevitog stila, Minato je stekao titulu najbržeg šinobija u to vreme.

Kada je Oročimaru oživeo Tobiramu i Minata tokom Četvrtog svetskog rata šinobija, pokazali su da mogu da udruže svoje dve tehnike, kako bi se teleportovali do oznake ovog drugog. Zajedno su razvili Tehniku letećeg boga groma: Uzajamno trenutno okretanje, koja im omogućava da u borbi zamenjuju mesta i izvode različite manevre. Takođe, tokom života, obojica su razvili oređene varijacije ove tehnike: Tobirama je razvio Tehniku letećeg boga groma: Prosecajući udar, kojom je uspeo da smrtno rani Izunu Učihu, korsnika Mangekjo Šaringana; dok je Minato Tehnikom letećeg boga groma: Vodič groma, stvorio barijeru ispred sebe koja je teleportovala Bombu repate zveri van Konohe.